cyanic-selkie/wikianc huggingface dataset:
Σουλεϊμάν Α΄ ο Μεγαλοπρεπής
Πάργαλης Ιμπραήμ Πασάς
Ο Πάργαλης Ιμπραήμ πασάς ήταν ο φίλος των παιδικών χρόνων του Σουλεϊμάν. Ο Ιμπραήμ ήταν αρχικά Έλληνας Χριστιανός από την Πάργα της Ηπείρου και όταν ήταν νεαρός εκπαιδεύτηκε στη Σχολή του Παλατιού, κατά το σύστημα του παιδομαζώματος. Ο Σουλεϊμάν τον έκανε βασιλικό εκτροφέα γερακιών και στη συνέχεια τον προήγαγε σε πρώτο αξιωματικό του Βασιλικού Υπνοδωματίου. Ο Ιμπραήμ Πασάς προήχθη σε Μεγάλο Βεζίρη το 1523 και αρχιστράτηγο όλου του στρατού. Ο Σουλεϊμάν απένειμε επίσης στον Ιμπραήμ Πασά το αξίωμα του ΄΄Μπεηλέρμπεη΄΄ της Ρούμελης, παραχωρώντας του εξουσία επί όλων των Τουρκικών εδαφών στην Ευρώπη, καθώς και του διοικητή των στρατευμάτων που έμεναν εκεί εν καιρώ πολέμου. Σύμφωνα με ένα χρονικογράφο του 17ου αιώνα ο Ιμπραήμ είχε ζητήσει από το Σουλεϊμάν να μην τον προάγει σε τόσο υψηλές θέσεις, φοβούμενος για την ασφάλειά του, αλλά ο Σουλεϊμάν του απάντησε ότι επί της βασιλείας του, υπό οποιεσδήποτε συνθήκες, ποτέ δεν θα καταδικαζόταν σε θάνατο. Παράλληλα ο Σουλεϊμάν έδωσε την αδερφή του Χατιτζέ Σουλτάνα για γυναίκα στον Ιμπραήμ
Ο Ιμπραήμ όμως τελικά έχασε την εύνοια του Σουλτάνου. Κατά τα δεκατρία χρόνια του ως Μεγάλου Βεζύρη, η γρήγορη άνοδός του στην εξουσία και η τεράστια συσσώρευση πλούτου είχε δημιουργήσει πολλούς εχθρούς τού Ιμπραήμ στην αυλή του Σουλτάνου. Στο Σουλεϊμάν είχαν φτάσει αναφορές για αλαζονεία του Ιμπραήμ σε μια εκστρατεία κατά της Περσικής αυτοκρατορίας των Σαφαβιδών, ιδιαίτερα η εκ μέρους του υιοθέτηση του τίτλου ΄΄σερασκέρ σουλτάν΄΄ θεωρήθηκε σαν σοβαρή προσβολή προς το Σουλεϊμάν.
Η καχυποψία του Σουλεϊμάν έναντι του Ιμπραήμ επιδεινώθηκε από μια φιλονικία μεταξύ αυτού και του Υπουργού Οικονομικών Ισκεντέρ Τσελεμπί, που έληξε με την επιβάρυνση του Τσελεμπί με κατηγορίες για συνωμοσία, με τον Ιμπραήμ να πείθει το Σουλεϊμάν να καταδικάσει τον Υπουργό σε θάνατο. Πριν το θάνατό του όμως τα τελευταία λόγια του Τσελεμπί ήταν κατηγορίες κατά του Ιμπραήμ για συνωμοσία κατά του Σουλτάνου. Αυτά τα επιθανάτια λόγια έπεισαν το Σουλεϊμάν για την απιστία του Ιμπραήμ και στις 15 Μαρτίου 1536 ο Ιμπραήμ εκτελέσθηκε.
Διαδοχοι
thumb|250px|Σουλεϊμάν ο Μεγαλοπρεπής το 1559 ([[Μελχιώρ Λορκ, ξυλογραφία)]] Οι δύο Χασεκί Σουλτάν του Σουλεϊμάν του είχαν χαρίσει έξι γιους, από τους οποίους τέσσερις ζούσαν ακόμα τη δεκαετία του 1550. Από αυτούς, μόνο ο Μουσταφά, ο μεγαλύτερος, δεν ήταν γιος της Χιουρέμ Σουλτάνας, αλλά της Μαχιντεβράν και έτσι προηγείτο των παιδιών της Χιουρρέμ στη σειρά της διαδοχής. Η Χιουρρέμ γνώριζε ότι αν ο Μουσταφά γινόταν Σουλτάνος τα δικά της παιδιά θα στραγγαλιζόταν. Εξάλλου ο Μουσταφά αναγνωριζόταν ως ο πιο ταλαντούχος από όλους τους αδελφούς. Ο Αυστριακός πρέσβης Οζιέ Ζιζελέν ντε Μπουσμπέκ σημείωνε "Ο Σουλεϊμάν έχει ανάμεσα στα παιδιά του ένα γιο ονόματι Μουσταφά τέλεια εκπαιδευμένο και συνετό και σε ηλικία να κυβερνήσει, καθώς είναι μεταξύ 24 και 25 χρονών. Μακάρι ο Θεός να μην επιτρέψει ποτέ σε ένα τόσο δυνατό Βάρβαρο να μας πλησιάσει", μιλώντας στη συνέχεια για τα "εξαιρετικά φυσικά χαρίσματα" του Μουσταφά. Η Χιουρρέμ θεωρείται τουλάχιστον εν μέρει υπεύθυνη για τις δολοπλοκίες του ορισμού διαδόχου. Αν και ήταν η επίσημη σύζυγος του Σουλεϊμάν δεν ασκούσε επίσημα δημόσιο ρόλο. Αυτό όμως δεν την εμπόδιζε να ασκεί ισχυρή πολιτική επιρροή. Καθώς η Αυτοκρατορία στερείτο, μέχρι τη βασιλεία του Αχμέτ Α΄, oποιουδήποτε επίσημου τρόπου ορισμού διαδόχου, οι διαδοχές συνεπάγονταν συνήθως τη θανάτωση των ανταγωνιστών πριγκίπων με σκοπό να αποφευχθούν κοινωνική αναταραχή και επαναστάσεις. Στην προσπάθειά της να εμποδίσει την εκτέλεση των γιων της, η Χιουρρέμ χρησιμοποιούσε την επιρροή της για να εξαλείψει όσους υποστήριζαν την άνοδο στο θρόνο του Μουσταφά.
Έτσι στις διαμάχες για την εξουσία, όπου προφανώς εξωθούσε η Χιουρρέμ, ο Σουλεϊμάν δολοφόνησε τον Ιμπραήμ και τον αντικατέστησε με το γαμπρό της, που συμπαθούσε, Ρουστέμ Πασά.Το 1552, όταν είχε ξεκινήσει η εκστρατεία κατά της Περσίας με το Ρουστέμ διορισμένο αρχιστράτηγο των επιχειρήσεων, άρχισαν οι δολοπλοκίες κατά του Μουσταφά. Ο Ρουστέμ έστειλε έναν από τους πιο έμπιστους άνδρες του Σουλεϊμάν να αναφέρει ότι, αφού ο Σουλεϊμάν δεν ήταν επικεφαλής του στρατού, οι στρατιώτες πίστευαν ότι είχε έρθει η ώρα να μπει στο θρόνο ένας νεότερος πρίγκιπας. Την ίδια στιγμή διέσπειρε φήμες ότι ο Μουσταφά φαινόταν να αποδέχεται την ιδέα. Εξοργισμένος από όσα πίστευε ως σχέδια του Μουσταφά να διεκδικήσει το θρόνο, το επόμενο καλοκαίρι, μετά την επιστροφή από την εκστρατεία του στην Περσία, ο Σουλεϊμάν τον κάλεσε στη σκηνή του στην κοιλάδα του Ερεγλί, δηλώνοντας ότι θα "είχε την ευκαιρία να απαλλάξει τον εαυτό του από τις εναντίον του κατηγορίες και δεν είχε τίποτα να φοβηθεί, αν ερχόταν".
Ο Μουσταφά αντιμετώπισε ένα δίλημμα: ή θα εμφανιζόταν μπροστά στον πατέρα του με τον κίνδυνο να δολοφονηθεί ή, αν αρνιόταν να παρουσιαστεί, θα κατηγορείτο για προδοσία. Ο Μουσταφά επέλεξε να μπει στη σκηνή του πατέρα του, πεπεισμένος ότι η υποστήριξη του στρατού θα τον προστάτευε. Ο Μπουσμπέκ, που υποστηρίζει ότι έλαβε αναφορά από ένα αυτόπτη μάρτυρα, περιγράφει τις τελευταίες στιγμές του Μουσταφά. Καθώς ο Μoυσταφά έμπαινε στη σκηνή του πατέρα του, οι επτά Ευνούχοι του Σουλεϊμάν επιτέθηκαν στο Μoυσταφά, με το νεαρό πρίγκιπα να προβάλλει γενναία αντίσταση. Ο Σουλεϊμάν που διαχωριζόταν από την πάλη μόνο από τα στόρια της σκηνής του κοίταζε από το δωμάτιο της σκηνής του και "έριχνε άγριες και απειλητικές ματιές στους άνδρες του και με απειλητικές χειρονομίες αποδοκίμαζε αυστηρά το δισταγμό τους. Μετά από αυτό οι άνδρες αναθαρρώντας, διπλασίασαν τις προσπάθειές τους, έριξαν το Μουσταφά στο έδαφος και ρίχνοντας τη χορδή του τόξου γύρω από το λαιμό του, τον στραγγάλισαν".
Ο Τζιχαγκίρ λέγεται ότι αρρώστησε και πέθανε από λύπη λίγους μήνες μετά τα νέα της δολοφονίας του ετεροθαλούς αδελφού του. Οι δύο επιζήσαντες αδελφοί, Σελίμ και Βαγιαζίτ, έγιναν διοικητές διαφορετικών τμημάτων της αυτοκρατορίας. Μέσα σε λίγα όμως χρόνια ξέσπασε εμφύλιος πόλεμος μεταξύ τους, με τον καθένα να υποστηρίζεται από τις πιστές σε αυτόν δυνάμεις. Με τη βοήθεια του στρατού του πατέρα του, ο Σελίμ νίκησε το Βαγιαζίτ στο Ικόνιο το 1559, αναγκάζοντάς τον να ζητήσει καταφύγιο στους Σαφαβίδες μαζί με τους τέσσερις γιούς του. Μετά από διαπραγματεύσεις ο Σουλτάνος απαίτησε από το Σάχη των Σαφαβιδών ή να εκδώσει το Βαγιαζίτ ή να τον εκτελέσει. Με αντάλλαγμα μεγάλες ποσότητες χρυσού ο Σάχης επέτρεψε σε ένα Τούρκο εκτελεστή να στραγγαλίσει το Βαγιαζίτ και τους τέσσερις γιους του το 1561, ανοίγοντας το δρόμο για την άνοδο στο θρόνο του Σελίμ, πέντε χρόνια αργότερα.
Θάνατος και ταφή
thumb|right|250px|Η Κηδεία του Σουλεϊμάν του Μεγαλοπρεπούς, Οθωμανική Μινιατούρα. Ο Σουλεϊμάν πέθανε στις 7 Σεπτεμβρίου το 1566 από αποπληξία, λίγο πριν τη νίκη στη μάχη του Σίγκετβαρ. Τάφηκε σε οκταγωνικό μαυσωλείο, στο Σουλεϊμανιέ Τζαμί (στο νοτιοανατολικό περίβολο) δίπλα στη σύζυγό του, Χουρέμ.
Πηγές
Κατηγορία:Οθωμανοί Σουλτάνοι
Ώρα στο Βιετνάμ
Με την επανένωση του Βιετνάμ χρησιμοποιείται η ζώνη ώρας UTC+7, η οποία είναι 7 ώρες μπροστά από τον UTC. Η ώρα Ινδοκίνας (ICT) χρησιμοποιείται όλο το χρόνο, καθώς το Βιετνάμ δεν χρησιμοποιεί τη θερινή ώρα.
Το Βιετνάμ αναφέρθηκε υπό το πρότυπο ISO 8601 το 1998 και στη συνέχεια δημιούργησε το δικό του πρότυπο TCVN 6398-1:1998.
Βιβλιογραφία
Κατηγορία:Ώρα στο Βιετνάμ
Ισλαμαμπάντ
Δημογραφικά στοιχεία
Κατά την Απογραφή του 1998 ο πληθυσμός της πόλης ανερχόταν σε 805.000 κατοίκους, ενώ η πυκνότητα του πληθυσμού έφτανε τους 880 κατ./τ.χλμ. Τον Απρίλιο του 2011, σύμφωνα με εκτίμηση της Ομοσπονδιακής Διεύθυνσης Παιδείας και των τοπικών αρχών, ο αριθμός των κατοίκων έφτανε τα 1,7 εκατομμύρια.
Σύμφωνα με την απογραφή του 1998, η πλειοψηφία του πληθυσμού (65%) ανήκει στη φυλή Παντζάμπ, ενώ υπάρχουν και μειονότητες Ούρντου, Παστούν, Σίντι κ.ά. Οι περισσότεροι κάτοικοι μιλούν ούρντου, παντζάμπι, σίντι, πάστο και αγγλικά (ως δεύτερη γλώσσα).
Αδελφοποιημένες πόλεις
Το Ισλαμαμπάντ είναι αδελφοποιημένο με τις παρακάτω πόλεις:
Εξωτερικοί σύνδεσμοι
Κατηγορία:Πόλεις του Πακιστάν Κατηγορία:Πρωτεύουσες της Ασίας Κατηγορία:Πόλεις που οικοδομήθηκαν για να γίνουν πρωτεύουσες
Νοβατιανισμός
Το Νοβατιανό σχίσμα, ήταν μια εκκλησιαστική απόσχιση, στην τοπική εκκλησία της Ρώμης, η οποία δημιουργήθηκε εξ'αιτίας των χρόνιων διαφωνιών που είχαν αναπτυχθεί στο ζήτημα της αυστηρότητας της μετάνοιας των πεπτωκότων και των βαρέως αμαρτησάντων. Ηγέτης αυτού του σχίσματος ήταν ο Νοβατιανός, ένας κληρικός της εκκλησίας της Ρώμης, υπέρμαχος της αυστηρής γραμμής κατά των «πεπτωκότων», που διακρινόταν για την ιδιαίτερη και βαθειά θεολογική του κατάρτιση.
Ερκύνα
thumb|right|325px| Στην ελληνική μυθολογία η  'Ερκυνα ήταν Νύμφη μιας ομώνυμης πηγής στη Λιβαδειά της Βοιωτίας.
Νοβατιανισμός
Τα αίτια
Τo πρόβλημα είχε αρχίσει να γίνεται οξύτερο, από την εποχή που δημιουργήθηκε το Σχίσμα του Ιππολύτου. Οι όποιες διαφωνίες τότε παραμερίσθηκαν με σκοπό να αντιμετωπισθεί το ζήτημα των διωγμών που κράτησαν τόσο επί εποχής Μαξιμίνου, όσο και του Δεκίου. Όταν όμως πέρασε ο διωγμός, φάνηκε πως τελικά δεν είχε επέλθει σύγκλιση απόψεων και πως οι οι δύο πλευρές ουσιαστικά παρέμεναν αμετακίνητες στις αρχικές θέσεις τους. Το ζήτημα αυτό όμως έγινε οξύτερο επί Επισκοπής Κορνηλίου Ρώμης. Όταν ο Ρώμης Φαβιανός πέθανε το 250 η εκκλησία της Ρώμης πέρασε ουσιαστικά στη διοίκηση των Πρεσβυτέρων που επικεφαλής είχαν το Νοβατιανό, ο οποίος ξεχώριζε για τη θεολογική του κατάρτιση. Την ίδια εποχή όμως ηγέρθη ένα πολύ σημαντικό πρόβλημα, αυτή τη φορά όχι τόσο θεωρητικό όσο της εποχής Ιππολύτου. Η μετάνοια των πεπτωκότων. Οι «πεπτωκότες» αυτή τη φορά ήσαν πολλοί, διότι είχαν προηγηθεί οι σκληροί διωγμοί των μαξιμίνου και Δεκίου και μπορεί αρκετοί χριστιανοί να έδιναν τη ζωή τους, πολλοί όμως αρνούνταν να ομολογήσουν. Ο Κορνήλιος στην προσπάθειά του, να φέρει τους «πεπτωκότες» πίσω στην εκκλησία κράτησε μια μέση στάση. Έτσι σε όσους είχαν θυσιάσει στα είδωλα, ζητούσε «δια βίου» μετάνοια ενώ όσοι δεν είχαν θυσιάσει, αλλά είχαν εκπέσει, μια πρόσκαιρη μετάνοια. Ο Νοβατιανός ήδη ηττημένος από τον Κορνήλιο στην διαδοχή τής επισκοπής και ηγετική μορφή στους συντηρητικούς κύκλους αντέδρασε και τελικά αποσχίστηκε, διαφωνώντας στις ενέργειες του Κορνηλίου.
Ερκύνα
Για την Έρκυνα, κόρη του Τροφωνίου, ιστορείται ότι ήταν συντρόφισσα της Περσεφόνης, κόρης της θεάς Δήμητρας, πριν από την απαγωγή της δεύτερης από τον Πλούτωνα. Οι δυο τους έπαιζαν μια ημέρα με μια χήνα κοντά στην πόλη, στο άλσος του Τροφωνίου. Το πτηνό τους ξέφυγε και πήγε να κρυφτεί μέσα σε μια σπηλιά κάτω από μία πέτρα. Η Περσεφόνη σήκωσε την πέτρα για να πιάσει τη χήνα, οπότε μία πηγή ξεπετάχτηκε από τη γη: η πηγή της 'Ερκυνας.
Νοβατιανισμός
Το σχίσμα
Ο Νοβατιανός έχοντας αποσχισθεί πλέον από την τοπική εκκλησία της Ρώμης, πήρε μαζί του και τρεις επισκόπους, που ήταν απαραίτητοι ώστε να μπορέσει να χειροτονηθεί επίσκοπος. Άμεσα δε έθεσε σε ισχύ, πως όσοι πράττουν θανάσιμα αμαρτήματα ή έχουν εκπέσει της πίστεως τους θα πρέπει να διάγουν «δια βίου» μετάνοια. Μάλιστα οι Νοβατιανοί καλούνταν «Καθαροί», ώστε να δείχνουν ότι αυτοί είναι οι πραγματικοί Χριστιανοί. Το βάπτισμα δε, που τελούνταν από τους επισκόπους του Κορνηλίου το θεωρούσαν άκυρο. Ο Νοβατιανός κοινοποίησε τελικά τη διαφωνία αυτή στο Κορνήλιο, όμως η σύνοδος της Ρώμης το 251 επικύρωσε την ενέργεια του Κορνήλιου. Ο Νοβατιανός δεν συμβιβάστηκε τελικά και συνέχισε τον αγώνα κατά του Κορνηλίου και με την ιδιαίτερη θεολογική του κατάρτιση κατάφερε να κερδίσει αρκετές συμπάθειες στην Ανατολή, με αποτέλεσμα στη σύνοδο της Αντιόχειας να αναγνωριστεί ως επίσκοπος Ρώμης. Ο Αλεξανδρείας Διονύσιος αρνήθηκε να τον αναγνωρίσει. Έτσι το σχίσμα έλαβε μεγάλη έκταση στους κόλπους της εκκλησίας. Ο Κορνήλιος που μέχρι τότε αρνείτο να αντιμετωπίσει θεολογικά το Νοβατιανό τον αντιμετώπιζε με σκωπτική διάθεση εξ'αιτίας του ότι δεν είχε λάβει κανονικό βάπτισμα. Μπροστά στα γεγονότα όμως υποχρεώθηκε σε μια ύστατη προσπάθεια αναστροφής του κλίματος, με μια εκτενή επιστολή που απέστειλε στον Φάβιο Αντιοχείας. Τελικά τα πράγματα ομαλοποιήθηκαν όταν ο Φάβιος πέθανε και τον διαδέχθηκε ο Δημητριανός.
Ερκύνα
Στα νερά της έρχονταν να λουστούν όλοι οι πιστοί που ζητούσαν χρησμό από το Μαντείο του Τροφωνίου, το οποίο βρισκόταν σε μικρή απόσταση.
Νοβατιανισμός
Η εξέλιξη τους
Μετά το θάνατο του Νοβάτιου ο Νοβατιανισμός, συνέχισε την εξάπλωσή του και μάλιστα σε μερικές επισκοπές είχε πολυάριθμους ακολούθους. Ο Νοβατιανισμός μάλιστα είχε ακολούθους όπως μαθαίνουμε από τον Ευλόγιο στην Αλεξάνδρεια μέχρι και το 600, αλλά σίγουρα σε αυτήν την εποχή το κίνημά του είχε ατονήσει αφού ήδη από τον τέταρτο αιώνα ο επίσκοπος τους στη Κωνσταντινούπολη είχε συμφωνήσει σχεδόν σε όλα στη Σύνοδο της Νίκαιας παρότι δεν συμφωνούσε με τη ένωση. Ο Μέγας Κωνσταντίνος κήρυξε το Νοβατιανούς σχισματικούς και όχι αιρετικούς, ενώ έκλεισε και πολλές εκκλησίες τους αργότερα. Μετά το θάνατο του Κωνστάντιου ο Ιουλιανός τους προστάτευσε. Το 412 ο Ονόριος τους συμπεριέλαβε σε διάταγμα κατά αιρετικών και ο Ίννοκέντιος ο Α΄ έκλεισε αρκετές εκκλησίες τους στη Ρώμη. Οι Κελεστίνος Ρώμης και Κύριλλος Αλεξανδρείας τους εκδίωξαν από τη Ρώμη και την Αλεξάνδρεια αντίστοιχα, ενώ λίγο νωρίτερα ο ο Ιωάννης ο Χρυσόστομος έκλεισε τις εκκλησίες τους στην Έφεσο, αλλά στην Κωνσταντινούπολη δεν υπήρξαν αντίστοιχες ενέργειες αφού όπως ο ιστορικός Σωκράτης αναφέρει οι επίσκοποί τους ήταν ιδιαίτερα σεβαστοί.
Ερκύνα
Πηγές
Ερκυνα
Νοβατιανισμός
Πηγές
Κατηγορία:Ιστορία του Χριστιανισμού Κατηγορία:Εκκλησιαστικά Σχίσματα
Test for Echo
Το Test for Echo είναι το 16ο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 10 Σεπτεμβρίου του 1996 μέσω της δισκογραφικής εταιρίας "Anthem Records" στον Καναδά και μέσω της "Atlantic" στον υπόλοιπο κόσμο.
Την παραγωγή του άλμπουμ, όπως και του προκατόχου του, "Counterparts", ανέλαβε ο Πίτερ Κόλινς και τα δύο αυτά άλμπουμ ήταν τα πιο κιθαριστικά κατευθυνόμενα άλμπουμ του συγκροτήματος. Ο Νιλ Πιρτ έδειξε μία αλλαγή στα τύμπανα, με έντονες επιρροές από τζαζ μουσική μετά τα μαθήματα που έκανε με τον τζαζ δάσκαλο Φρέντι Γκρούμπερ.
Οι κριτικές για το άλμπουμ ήταν θετικές, με το "Allmusic" να του δίνει 3 / 5 αστέρια, το "Sputnik Music" μέσο όρο βαθμολογιών 3,2 / 5, το "Ultimate Guitar" 9,8 / 10 και το "Metal Archives" 74%.
Με σκοπό την προώθηση του άλμπουμ, το συγκρότημα ξεκίνησε μία βορειοαμερικανική περιοδεία από τον Οκτώβριο του 1996 μέχρι το τέλος της χρονιάς και από τον Μάιο μέχρι τον Ιούλιο του 1997.
Το "Test for Echo" σκαρφάλωσε στην τρίτη θέση των RPM Charts στην πατρίδα του συγκροτήματος και την πέμπτη θέση στο Billboard των Ηνωμένων Πολιτειών, για να βραβευθεί ως χρυσό και στις δύο χώρες. Επίσης, το ομώνυμο σινγκλ αποτέλεσε το τελευταίο Top-10 κομμάτι των Rush μέχρι σήμερα, ενώ ένα βίντεο κλιπ γυρίστηκε για το "Half the World".
Λίστα Τραγουδιών
1. Test for Echo (Lee, Lifeson, Peart, Dubois) - 5:56
2. Driven (Lee, Lifeson, Peart) - 4:27
3. Half the World (Lee, Lifeson, Peart) - 3:41
4. The Color of Right (Lee, Lifeson, Peart) - 4:48
5. Time and Motion (Lee, Lifeson, Peart) - 5:04
6. Totem (Lee, Lifeson, Peart) - 5:00
7. Dog Years (Lee, Lifeson, Peart) - 4:56
8. Virtuality (Lee, Lifeson, Peart) - 5:43
9. Resist (Lee, Lifeson, Peart) - 4:22
10. Limbo (Lee, Lifeson, Peart) - 5:28
11. Carve Away the Stone (Lee, Lifeson, Peart) - 4:05
Βραβεία
Test for Echo (άλμπουμ)
Ηνωμένες Πολιτείες (RIAA Certification): Χρυσός
Μέλη των Rush
Οι μουσικοί οι οποίοι ηχογράφησαν το "Test for Echo" ήταν οι εξής:
Πηγές
Κατηγορία:Δισκογραφία των Rush Κατηγορία:Άλμπουμ του 1996
Μαίρη Σέλλεϋ
Η Μαίρυ Ουόλλστονκραφτ Σέλλεϋ (Mary Wollstonecraft Shelley, Λονδίνο, 30 Αυγούστου 1797 – Λονδίνο, 1 Φεβρουαρίου 1851) ήταν Αγγλίδα συγγραφέας και σύζυγος του ρομαντικού ποιητή Πέρσυ Σέλλεϋ, γνωστή για το μυθιστόρημά της Φράνκενσταϊν ή ο Σύγχρονος Προμηθέας.
Βιογραφία
Η Μαίρυ Ουόλλστονκραφτ Γκόντγουιν γεννήθηκε στο Σόμερς Τάουν του Λονδίνου το 1797 και ήταν κόρη του πολιτικού φιλοσόφου Ουίλλιαμ Γκόντγουιν και της φεμινίστριας συγγραφέως Μαίρυ Ουόλλστονκραφτ. Η μητέρα της απεβίωσε 11 μέρες μετά τη γέννηση της. Την ανατροφή της ανέλαβε ο πατέρας της. Η Μαίρυ έλαβε μια εξαιρετική εκπαίδευση, η οποία ήταν πολύ ευρεία και ριζοσπαστική για την εποχή της. Ο πατέρας της, όταν η ίδια ήταν 15 ετών, την περιέγραψε ως τολμηρή, αποφασιστική και με "κοφτερό" μυαλό. Το 1812, ο Γκόντγουιν την έστειλε να μείνει σε ένα σπίτι φίλων, των Μπάξτερ, στην Σκωτία. Εκεί γνώρισε και ερωτεύτηκε τον ποιητή Πέρσυ Μπυς Σέλλεϋ, ο οποίος την απήγαγε το 1814 στην Ελβετία. Παντρεύτηκαν μετά τον θάνατο της γυναίκας του Σέλλεϋ, Χάριετ Ουέστμπρουκ. Απέκτησαν 4 παιδιά εκ των οποίων τα τρία πέθαναν σε πολύ μικρή ηλικία. Το 1816 κατά τη διάρκεια ταξιδιού με τον Σέλλεϋ και ενώ φιλοξενούνταν στη βίλα του ποιητή Λόρδου Μπάυρον στην Λίμνη της Γενεύης, ξεκίνησε να γράφει το μυθιστόρημα Φράνκενσταϊν ή ο Σύγχρονος Προμηθέας. Το έργο ολοκληρώθηκε το 1817 και εκδόθηκε το 1818. Μετά το θάνατο του συζύγου το 1822 της αφοσιώθηκε στη συγγραφή.
Οικογένεια
Απέκτησε τέσσερα παιδιά με τον Πέρσυ Σέλλεϋ: μια κόρη (1815), τον Ουίλλιαμ (1816 - 1819), την Κλάρα Εβερίνα (1817 - 1818) και τον Πέρσυ Φλόρενς (1819 - 1889, βαρονέτος, σερίφης του Σάσσεξ).
Στίξη (σκάκι)
Όταν κάποιος σχολιάζει μία παρτίδα σκακιού συχνά χρησιμοποιεί θαυμαστικά και ερωτηματικά δείχνοντας ότι η κίνηση είναι καλή ή κακή. Τα σύμβολα που έχουν καθιερωθεί είναι «;;», «;», «;!», «!;», «!», «!!» (στα ξένα βιβλία χρησιμοποιείται το «?» αντί του «;» που έχει το νόημα άνω τελείας). Το σύμβολο τοποθετείται αμέσως μετά από την κίνηση (π.χ. «ζ:ε5;» ή «Ρε7;!»). Τα ερωτηματικά έχουν γενικά αρνητικό χαρακτήρα ενώ τα θαυμαστικά έχουν θετικό χαρακτήρα. Εκτός από τους παραπάνω έχουν χρησιμοποιηθεί ενίοτε και άλλοι συνδυασμοί όπως «;;;», «!!;», «;!;», «!;!», «;;!», «!!!», «» αλλά δεν είναι καθιερωμένοι. Η αξιολόγηση των κινήσεων και η χρησιμοποίηση των αντίστοιχων συμβόλων δεν εξαρτάται μόνο από ένα είδος «αντικειμενικού» χαρακτηρισμού των συνεπειών της κίνησης στην θέση μέσα από τις αναλύσεις αλλά και από στοιχεία όπως, το υποκειμενικού χαρακτήρα γούστο του σχολιαστή, ή ο χαρακτήρας της ίδιας της παρτίδας. Για παράδειγμα, αλλιώς θα σχολιαστούν οι κινήσεις μιας παρτίδας για την διεκδίκηση του τίτλου του παγκόσμιου πρωταθλητή και αλλιώς μιας γρήγορης παρτίδας μεταξύ παικτών μέσης δυναμικότητας.
Σύμβολα αξιολόγησης των κινήσεων
Ακολουθούν τα σύμβολα σε σειρά αύξησης της αποτελεσματικότητας της κίνησης που σχολιάζουν
?? ή ;; Αβλεψία
Δηλώνει ότι η κίνηση είναι σοβαρό λάθος που δεν δικαιολογείται από τις δυνατότητες ενός παίκτη. Πρόκειται για απροσεξία η οποία τυπικά έχει ως αποτέλεσμα κάποια σοβαρή και αδικαιολόγητη απώλεια. Συνήθως εννοείται απώλεια κομματιού μετά από κάποιο στοιχειώδες τακτικό χτύπημα όπως το διπλό χτύπημα. Σημειώνεται ότι δεν καταστρέφει απαραιτήτως την θέση. Για παράδειγμα κάποιος που έχει κερδίσει την αντίπαλη βασίλισσα έχει πρακτικά κερδισμένη παρτίδα, αν αποτύχει όμως να δει ένα ματ που θα μπορούσε να κάνει στον αντίπαλο σε μία κίνηση ή αν χάσει αδικαιολόγητα ένα μικρότερης αξίας κομμάτι, η θέση του συνεχίζει να είναι μακράν καλύτερη, αλλά η κίνηση είναι αβλεψία. Για τους ισχυρούς παίκτες αβλεψία συχνά θεωρείται και ένα σοβαρό στρατηγικό λάθος ή κάποιο περισσότερο περίπλοκο τακτικό λάθος. Αν ένας ισχυρός παίκτης απέναντι σε κάποιον αδύναμο παίκτη κάνει κάποια σοβαρή και καταστροφική αβλεψία (που χάνει π.χ. την βασίλισσα ή γίνεται αμέσως ματ) αυτό συχνά δηλώνεται με τρία ερωτηματικά.
? ή ; Κακή κίνηση
Το απλό ερωτηματικό δηλώνει γενικά την αδύναμη κίνηση. Είτε πρόκειται επίσης για απροσεξία (αλλά λιγότερο σοβαρή από αυτήν που ένας σχολιαστής θα έβαζε διπλό ερωτηματικό) είτε φανερώνει την έλλειψη ικανοτήτων ενός παίκτη. Γενικά μια αδύναμη κίνηση αν απαντηθεί σωστά έχει ως συνέπεια τη χειροτέρευση της θέσης, αλλά η απάντηση αυτή μπορεί να είναι δύσκολο να βρεθεί.
?! ή ;! Αμφίβολη κίνηση
Θεωρείται «αντικειμενικά» κακή κίνηση, αλλά της οποίας η κατάρριψη είναι εξαιρετικά δύσκολη ή περιέχει μια έξυπνη, πονηρή ή ελκυστική παγίδα. Καθώς στην πράξη πάνω στην παρτίδα μπορεί να δουλέψει ίσως και καλύτερα από μια «σωστή» κίνηση οι σχολιαστές θεωρούν ότι της αξίζει και ένα θαυμαστικό, αλλά γενικά αποδοκιμάζουν αυτόν τον τρόπο παιχνιδιού. Συνήθως όμως αυτές οι κινήσεις θεωρούνται καλή ιδέα στο γρήγορο σκάκι όπου ο αντίπαλος είναι εξαιρετικά πιθανό, μη έχοντας αρκετό χρόνο να βρει τη σωστή απάντηση, να αποτύχει να απαντήσει σωστά.
!? ή !; Ενδιαφέρουσα κίνηση
Θεωρείται μια κίνηση μάλλον καλή, η οποία όμως έχει τυχοδιωκτικό χαρακτήρα. Οδηγεί σε περιπλοκές τις οποίες ο παίκτης δεν είναι βέβαιο ότι θα καταφέρει να φέρει σε πέρας. Ο παίκτης παίζει αυτήν την κίνηση (που συχνά να θυσιάζει κομμάτι) περισσότερο από διαίσθηση. Αν ο αντίπαλος απαντήσει δυνατά θα απαιτείται ο παίκτης να συνεχίζει πολύ δυνατά για να δικαιωθεί η κίνηση. Ο σχολιαστής είτε πιστεύει ότι η κίνηση είναι εν τέλει καλή αλλά πάνω στην παρτίδα ήταν ριψοκίνδυνη είτε ούτε αυτός τελικά βγάζει άκρη από τις περιπλοκές που αναδύονται. Αυτό το είδος ριψοκίνδυνου παιχνιδιού γενικά θεωρείται κακή ιδέα απέναντι σε κάποιον σαφώς κατώτερο παίκτη, καθώς θεωρείται ότι πιο σίγουρες κινήσεις θα οδηγήσουν με μεγαλύτερη ασφάλεια στην νίκη, ενώ αντιθέτως θεωρείται καλή ιδέα απέναντι σε κάποιον σαφώς ανώτερο παίκτη καθώς μέσα από το χάος των περιπλοκών μπορεί η τύχη να ευνοήσει τον πιο αδύναμο παίκτη ανεβάζοντας τις πιθανότητές του για νίκη. Απέναντι σε ίσης αξίας αντίπαλο γενικά θεωρείται θέμα γούστου και στυλ αλλά πιστεύεται ότι το υπερβολικά τυχοδιωκτικό παιχνίδι συχνότερα οδηγεί στην αποτυχία, ενώ το υπερβολικά συντηρητικό παιχνίδι τελικά οδηγεί σε παθητικό παιχνίδι και χειροτέρευση της θέσης.
Το ίδιο σύμβολο επίσης χρησιμοποιείται για την επιτυχημένη προσπάθεια κάποιου να νικήσει με ωραίο τρόπο, την στιγμή που υπάρχει και ευκολότερος (αλλά πιο πεζός) δρόμος για την νίκη. Συχνά επίσης χρησιμοποιείται και με την έννοια ότι αν και αρέσει στον σχολιαστή (που την θεωρεί καλή) υπάρχει κάποια καλύτερη κίνηση που θα οδηγούσε με πιο ξεκάθαρο τρόπο στην επιτυχία.
! Καλή κίνηση
Πρόκειται για κίνηση την επιλογή της οποίας ο σχολιαστής επικροτεί λόγω της ιδιαίτερης αποτελεσματικότητάς της. Σημειώνεται όμως ότι οι σχολιαστές δεν βάζουν σε όλες τις καλές κινήσεις θαυμαστικά αλλά μόνο σε αυτές που αποδεικνύουν τις ικανότητες ενός παίκτη, καθώς θεωρούν ότι είναι κάπως δύσκολο να παιχτούν (το θαυμαστικό έχει χαρακτήρα χειροκροτήματος).
!! Εξαιρετική κίνηση
Πρόκειται για κίνηση πολύ καλή και πολύ θεαματική η οποία είναι εξαιρετικά δύσκολο να βρεθεί. Συνήθως, μια πολύ αντιδιαισθητική θυσία η οποία είναι τελικά ξεκάθαρα καλή, αν και πολύ δύσκολη. Ο σχολιαστής εκφράζει μεγάλο θαυμασμό στην ιδιοφυΐα του παίκτη. Ενίοτε μπορεί να υπάρξουν ακόμα και τρία θαυμαστικά, που έχουν το ίδιο νόημα (χρησιμοποιούνται όταν ο σχολιαστής είναι ακόμα περισσότερο ενθουσιασμένος).
Σύμβολα αξιολόγησης θέσης
Κατηγορία:Σκάκι
Αεροσκάφος τζετ
330px|thumb|right|Το [[Heinkel He 178 ήταν το πρώτο αεροσκάφος τζετ στον κόσμο.]] Αεροσκάφος τζετ ή αεριωθούμενο ονομάζεται κάθε αεροσκάφος που κινείται με κινητήρες αεριώθησης. Αυτοί οι κινητήρες συχνά ξεπερνούν την ταχύτητα του ήχου, δηλαδή το Μαχ 1 και κάποιοι φτάνουν το Μαχ 2 (τη διπλάσια). Το αεροσκάφος τζετ γενικώς ταξιδεύει με ταχύτητα που υπερβαίνει τα 0,8 Μαχ, ενώ ανέρχεται σε ύψος που κυμαίνεται γύρω στα 33.000 – 49.000 πόδια.
Πρώτος ανάπτυξε την αρχή των κινητήρων τζετ ο Φράνκ Γουίτλ, ο οποίος ήταν εφευρέτης και αξιωματικός στη Βρετανική Βασιλική Αεροπορία. Αργότερα, τη δεκαετία του 1930 ο Γερμανός Χανς φον Οχάιν ανέπτυξε τον πρώτο κινητήρα αντίδρασης. Ωστόσο σημαντικό έργο για αυτά τα αεροσκάφη έκανε και ο Άγγλος μηχανικός Άλαν Άρνολντ Γκρίφιθ, ο οποίος δημοσίευσε τον Ιούλιο του 1926 μια εργασία για συμπιεστές και τουρμπίνες.
Παραπομπές
Κατηγορία:Τύποι αεροσκαφών
Κωνσταντίνος Παπαϊωάννου
Ο Κωνσταντίνος Παπαϊωάννου (1899 - 6 Οκτωβρίου 1979 ) υπήρξε Έλληνας φυσικομαθηματικός καθηγητής Πανεπιστημίου.
Βιογραφικά στοιχεία
Γεννήθηκε στην Αθήνα το 1899. Σχολείο πήγε στο Πρακτικό Λύκειο και εν συνεχεία σπούδασε στο Πολυτεχνείο Αθηνών. Αποφοίτησε το 1919 με δίπλωμα της Ανωτάτης Σχολής των μηχανολόγων - ηλεκτρολόγων. Συνέχισε τις σπουδές του στο Πανεπιστήμιο και πήρε δίπλωμα Μαθηματικών και αναγορεύτηκε διδάκτωρ των Ανώτερων Μαθηματικών.
Διορίστηκε καθηγητής του Πανεπιστημίου και έγινε μέλος της Ακαδημίας Αθηνών. Απεβίωσε στις 6 Οκτωβρίου 1979, την ίδια ημέρα που πέθανε και ο Αναστάσιος Ορλάνδος.
Κηδεύτηκε στις 7 Οκτωβρίου 1979.
Πηγές
Κατηγορία:Έλληνες φυσικοί Κατηγορία:Έλληνες μαθηματικοί Κατηγορία:Έλληνες πανεπιστημιακοί Κατηγορία:Μέλη της Ακαδημίας Αθηνών
Έλλη (τύπος φρεγατών)
thumb|right|300px|Η Φρεγάτα [[Ναβαρίνον ΙΙΙ (φρεγάτα)|Φ/Γ Ναβαρίνο (F-461), πρώην HNLMS Van Kinsbergen.]]
Οι φρεγάτες τύπου Έλλη χρησιμοποιούνται από το Ελληνικό Πολεμικό Ναυτικό, βασιζόμενες στις φρεγάτες τύπου Kortenaer, ολλανδικής σχεδιάσεως. Τα δύο πρώτα πλοία (οι φρεγάτες Έλλη και Λήμνος), κατασκευάστηκαν ειδικά για το Ελληνικό Ναυτικό, έχοντας μεγαλύτερο υπόστεγο ελικοπτέρων και διαφορετικό οπλισμό από τα αντίστοιχα ολλανδικά. Τα υπόλοιπα πλοία είναι πρώην φρεγάτες του Ολλανδικού Ναυτικού, τύπου Kortenaer, τα οποία αγοράστηκαν από το Ελληνικό Πολεμικό Ναυτικό στα τέλη της δεκαετίας του 1990 και στις αρχές του 2000.
Την περιόδο 2004-2009 υλοποιήθηκε το πρόγραμμα αναβάθμισης μέσης ζωής για έξι από τα δέκα ελληνικά πλοία. Τα αναβαθμισμένα πλοία είναι τα εξής: Κουντουριώτης (F-462), Αδρίας (F-459), Ναβαρίνον (F-461), Λήμνος (F-451), Έλλη (F-450) και Αιγαίον (F-460). Οι κύριες εργασίες αναβαθμίσεων συνίστανται στα εξής έργα:
Πλοία
thumb|Η Φρεγάτα [[Κανάρης (φρεγάτα)|Φ/Γ Κανάρης (F-464).]]
Εξωτερικοί σύνδεσμοι
Κατηγορία:Ελληνικές φρεγάτες
Ερμοχάρης
Στην ελληνική μυθολογία ο Ερμοχάρης ήταν Αθηναίος που κατά τη νεαρή του ηλικία ερωτεύθηκε σφοδρά την Κτήσυλλα, μία κόρη από την Κέα, κόρη του Αλκιδάμαντα, όταν την είδε να χορεύει από το ιερό του Πυθίου Απόλλωνα.
Ο Ερμοχάρης σκέφθηκε το εξής τέχνασμα: Χάραξε ένα όρκο πάνω σε ένα μήλο και περίμενε πότε η Κτήσυλλα θα πήγαινε στον ναό της Αρτέμιδας. Μόλις η κόρη βρέθηκε εκεί, ο Ερμοχάρης πέταξε μέσα το μήλο. Εκείνη το πήρε και διάβασε μεγαλόφωνα ό,τι ήταν γραμμένο επάνω του: «Ορκίζομαι να μην πάρω για σύζυγό μου άλλην εκτός από την Κτήσυλλα.» Η Κτήσυλλα ντράπηκε και πέταξε μακριά το μήλο. Ο Ερμοχάρης όμως πήγε κατευθείαν στον πατέρα της, του ανεκοίνωσε το συμβάν και τη ζήτησε σε γάμο. Ο Αλκιδάμας δέχθηκε, αλλά ο Ερμοχάρης του ζήτησε να ορκισθεί στον Απόλλωνα και να αγγίξει και την ιερή του δάφνη.
Πέρασε από τότε αρκετός καιρός. Ο Αλκιδάμας όχι μόνο καταπάτησε τον όρκο του, αλλά ξεχνώντας τον αρραβώνιασε την Κτήσυλλα με άλλο. Ενώ λοιπόν η Κτήσυλλα θυσίαζε στην Άρτεμι για να τιμήσει τη μνηστεία της, ο Ερμοχάρης έτρεξε στον ναό. Αυτή τον είδε, τον ερωτεύθηκε και εγκαταλείφθηκε σε μία εκούσια απαγωγή. Το ζεύγος έφθασε στην Αθήνα και τέλεσε τους γάμους του. Η Κτήσυλλα γέννησε ένα παιδί, αλλά η ίδια πέθανε κατά τον τοκετό. Εξιλεώθηκε έτσι η επιορκία του πατέρα της προς τον Απόλλωνα. Κατά την κηδεία της, ένα περιστέρι πέταξε πάνω από το φέρετρο και το σώμα της Κτήσυλλας εξαφανίσθηκε. Οι κάτοικοι της Κέας και ο Ερμοχάρης ρώτησαν το Μαντείο των Δελφών τι έπρεπε να κάνουν και εκείνο τους απάντησε ότι έπρεπε να αποδώσουν λατρεία στην «Αφροδίτη Κτήσυλλα», δηλαδή στη νεκρή γυναίκα που είχε θεοποιηθεί.
Πηγές
Ερμοχαρη Κατηγορία:Μύθοι της ελληνικής μυθολογίας
Γκασπάρε Φοσσάτι
thumb|right|250px|Η [[έπαυλη Μπερναρδάκη στη Μόσχα, έργο του αρχιτέκτονα Γκασπάρε Φοσσάτι.]] Ο Γκασπάρε Φοσσάτι (ιτ. Gaspare Fossati, 1809-1883) υπήρξε Ελβετός αρχιτέκτονας του νεοκλασικού στιλ. Απεκατέστησε την εκκλησία της Αγίας Σοφίας στην Κωνσταντινούπολη, επί των ημερών του Σουλτάνου Αμπντούλ Μετζίτ Α΄.
Βιογραφία
Γεννήθηκε στις 17 Οκτωβρίου 1809 στη Μορκότε (Morcote) του Τιτίνου (Tessin). Ήταν γόνος οικογένειας αρχιτεκτόνων. Σπούδασε στην Ακαδημία της Μπρέρα (Accademia di Brera) και εν συνεχεία περιηγήθηκε καταγράφοντας τις εντυπώσεις του σε λιθογραφίες. Εγκαταστάθηκε το 1833 στην Αγία Πετρούπολη, όπου διέπρεψε. Έκανε τα σχέδια της Ιταλικής εκκλησίας στη Μόσχα, μιας άλλης εκκλησίας στην Κροστάνδη, και την έπαυλη Μπερναρδάκη στη Μόσχα. Αναγορεύτηκε αρχιτέκτων στην αυλή του Τσάρου το 1836. Παντρεύτηκε το 1837 και πήγε στην Κωνστανινούπολη ένα χρόνο αργότερα για να κατασκευάσει τα σχέδια της Ρωσικής πρεσβείας. Επέστρεψε στο Μιλάνο και απεβίωσε στις 5 Σεπτεμβρίου 1883 στη γενέτειρά του.
Στο Μιλάνο ονομάστηκε δρόμος προς τιμή του.
Αποκατάσταση Αγίας Σοφίας
Το 1847 ο Γκάσπαρε μαζί με τον αδελφό του Τζουζέπε ανέλαβαν το έργο της ανακαίνισης της Αγίας Σοφίας στην Κωνσταντινούπολη, από τον Σουλτάνο. Ο ναός δεν είχε συντηρηθεί για αιώνες και το συνεργείο του Φοσάτι, αποτελούμενο από πάνω από 800 εργάτες, κατάφερε σε δύο χρόνια να πραγματοποιήσει πολύ σημαντικό έργο, επιδιορθώνοντας πολλές φθορές και καθαρίζοντας πολλά ψηφιδωτά και διακοσμητικά στοιχεία που είχαν καλυφθεί με σοβάδες. Το 1852 δημοσίευσε στο Λονδίνο μια σειρά από υδατογραφίες που δημιούργησε ο ίδιος με τα έργα της αποκατάστασης, τα οποία δείχνουν τη μεγαλοπρέπεια τόσο του εξωτερικού όσο και του εσωτερικού του ναού.
Εξωτερικοί σύνδεσμοι
Κατηγορία:Ελβετοί αρχιτέκτονες
Ο αδερφός (ταινία)
Πλοκή
Παίρνοντας πρόσφατα εξιτήριο από το στρατό, ο Ντανίλα πηγαίνει στο μεγαλύτερο αδελφό του, ο οποίος είναι ένας γκάνγκστερ και δολοφόνος, για να ξεκινήσει μια νέα ζωή στην Αγία Πετρούπολη, όπου σύντομα βρίσκεται στον εγκληματικό κόσμο και του ζητείται να σκοτώσει κάποιον. Μια καινούρια ζωή ξεκινά. Γνωρίζεται με νέους ανθρώπους, συμπεριλαμβανομένου ενός κοριτσιού, και γίνεται οπαδός της ροκ συγκρότημα "Nautilus Pompillius", αλλά τώρα αυτός είναι ένας δολοφόνος, και συνειδητοποιεί ότι το να σκοτώνεις είναι πιο εύκολο γι 'αυτόν από ό,τι να ζεις, τον κάνει να καταλάβει ότι βρίσκεται σε λάθος δρόμο.
Εξωτερικοί Σύνδεσμοι
Κατηγορία:Ρωσικές ταινίες Κατηγορία:Ταινίες του 1997 Κατηγορία:Ρωσικές δραματικές ταινίες Κατηγορία:Ρωσόφωνες ταινίες Κατηγορία:Αγγλόφωνες ταινίες Κατηγορία:Γαλλόφωνες ταινίες Κατηγορία:Ταινίες γυρισμένες στη Ρωσία Κατηγορία:Ρωσικές αστυνομικές ταινίες Κατηγορία:Ταινίες τοποθετημένες στη Ρωσία
Ταλάντωση
Στη Φυσική με τον όρο ταλάντωση χαρακτηρίζεται οποιαδήποτε περιοδική κίνηση ενός σώματος η οποία γίνεται παλινδρομικά γύρω από μία θέση που ονομάζεται θέση ισορροπίας. Με άλλα λόγια ταλάντωση είναι η περιοδική μεταβολή ενός μεγέθους γύρω από μία τιμή.
Οι ταλαντώσεις είναι πολλών ειδών, χαρακτηριστικά παραδείγματα είναι η μηχανική ταλάντωση και η ηλεκτρική ταλάντωση. Στην μηχανική ταλάντωση μεταβάλλεται αρμονικά η θέση ενός σώματος γύρω από την θέση ισορροπίας του ενώ στην ηλεκτρική ταλάντωση μεταβάλλεται αρμονικά η ένταση του ηλεκτρικού ρεύματος που διαρρέει ένα ηλεκτρικό κύκλωμα. Παράδειγμα μηχανικής ταλάντωσης είναι το εκκρεμές, το οποίο όταν αιωρείται, εκτελεί ταλάντωση. Αυτό σημαίνει πως παλινδρομεί (πηγαινοέρχεται) γύρω από την ίδια συγκεκριμένη θέση. Παράδειγμα ηλεκτρικής ταλάντωσης είναι το κύκλωμα LC.
Μεγέθη των ταλαντώσεων
Στη φυσική έχουν οριστεί τα εξής μεγέθη που αφορούν όλες τις ταλαντώσεις. Τα δύο πρώτα μεγέθη ορίζονται σε όλα τα περιοδικά φαινόμενα:
Περίοδος
right|frame|Ένα πακτωμένο σύστημα μάζας-ελατηρίου που εκτελεί αμείωτες ταλαντώσεις
Περίοδος ονομάζεται το χρονικό διάστημα που χρειάζεται, για να ολοκληρωθεί μία επανάληψη του φαινομένου. Συμβολίζεται με Τ και μετριέται σε s (δευτερόλεπτα). Εξ' ορισμού προκύπτει ότι, όπου N είναι ο αριθμός των επαναλήψεων που έγιναν σε χρονικό διάστημα \Delta{t}.
Για παράδειγμα, έστω ότι μετράμε την περίοδο του εικονιζόμενου σώματος. Σε χρόνο δέκα δεύτερα μπορείτε να μετρήσετε δέκα επαναλήψεις, άρα η περίοδος της ταλάντωσης του εικονιζόμενου σώματος είναι 10/10=1 δευτερόλεπτα.
Συχνότητα
Συχνότητα ονομάζεται ο αριθμός των επαναλήψεων που έγιναν στη μονάδα του χρόνου, δηλαδή ο αριθμός των επαναλήψεων διά του χρονικού διαστήματος στο οποίο μετρήσαμε. Συμβολίζεται με f και μετριέται σε δευτερόλεπτα εις τη μείον ένα ή s^{-1}, ή Hz. Έτσι, ισχύει, όπου N είναι ο αριθμός των διαταραχών που πέρασαν σε χρονικό διάστημα \Delta{t}. Η συχνότητα είναι αντίστροφο μέγεθος της περιόδου και ισχύει: f=1/T. Στο εικονιζόμενο σώμα η συχνότητα είναι Κυκλική Συχνότητα
Κυκλική συχνότητα ονομάζεται το φυσικό μέγεθος το οποίο συνδέεται με την συχνότητα με την σχέση. Αν και η έννοια της συχνότητας είναι πιο πρακτική, δεν περιέχει καμία πληροφορία για τον τρόπο με τον οποίο εκτελείται μια περιοδική κίνηση κατά την διάρκεια μιας περιόδου. Όταν ένα περιοδικό φαινόμενο εκτελείται με σταθερή κυκλική συχνότητα σε ολόκληρη την διάρκεια μιας περιόδου, τότε είναι αυτό που λέμε αρμονική ταλάντωση. Η μονάδα της είναι το rad/s οι φυσικές διαστάσεις της οποίας είναι s^{-1}, όπως ακριβώς και της συχνότητας f, κάτι το οποίο συχνά αποτελεί αιτία σύγχυσης. Έτσι, όταν αναφερόμαστε στην συχνότητα f, χρησιμοποιούμε ως μονάδα το Herz με τις ίδιες φυσικές διαστάσεις.
Φάση Ταλάντωσης
Κατά τη μελέτη των ταλαντώσεων αποδείχθηκε ότι αυτά μπορούν να μελετηθούν με βάση την αρμονική συνάρτηση. Η φάση είναι βασικό μέγεθος αυτής της συνάρτησης. Συμβολίζεται με φ και μετριέται όπως και οι γωνίες σε rad (ακτίνια). Η φάση στις ταλαντώσεις εξαρτάται από το χρόνο για το οποίο μελετάμε. Συνήθως μια ταλάντωση που περιγράφεται (προσεγγιστικά) από την εξίσωση:
όπου η \phi_0 αποτελεί την αρχική φάση, η οποία εξαρτάται από το σημείο αρχής μέτρησης του χρόνου. Αν έχουμε να κάνουμε με μία μόνο ταλάντωση, τότε επιλέγουμε την αρχή μέτρησης του χρόνου έτσι ώστε να είναι \phi_0=0.
Συχνά ως φάση αναφέρεται η αρχική φάση.
Πλάτος Ταλάντωσης
Το μέγεθος που διαταράσσεται λαμβάνει μία μέγιστη και μία ελάχιστη τιμή. Είναι αδύνατον να διαταράσσεται περιοδικά ένα μέγεθος, δηλαδή να είναι περιοδικό φαινόμενο, χωρίς να λαμβάνει μια μέγιστη και μια ελάχιστη τιμή. Θεωρώντας ως μηδέν το σημείο όπου μηδενίζεται η δύναμη που συντηρεί την ταλάντωση, μετράμε ως πλάτος την μέγιστη απομάκρυνση από αυτό το σημείο, ως θετικά ορισμένη ποσότητα.. Σε συμμετρικές ταλαντώσεις η μέγιστη θετική και η μέγιστη αρνητική απομάκρυνση είναι ίσες. Αυτή η απόλυτη τιμή της μέγιστης απομάκρυνσης ονομάζεται πλάτος της ταλάντωσης. Συμβολίζεται με A και μετριέται στις κατάλληλες μονάδες, ανάλογα με την φύση της ποσότητας που μεταβάλλεται.
Το πλάτος μιας ταλάντωσης δεν είναι πάντα σταθερό αλλά μπορεί να εξαρτάται, όπως και η φάση, από το χρόνο και άλλα μηχανικά στοιχεία του συστήματος. Η ενέργεια ενός ταλαντωτή εξαρτάται από το τετράγωνο του πλάτους της ταλάντωσης.
Ενέργεια ταλάντωσης
Κάθε μηχανική ταλάντωση είναι αποτέλεσμα κάποιου πεδίου δυνάμεων και το είδος του πεδίου διαμορφώνει και το είδος της ταλάντωσης. Η δυναμική ενέργεια του πεδίου μετατρέπεται περιοδικά σε κινητική ενέργεια του ταλαντωτή και το αντίστροφο, όπου η περίοδος αυτής της μετατροπής είναι μικρότερη της περιόδου της ταλάντωσης. Για παράδειγμα η κινητική ενέργεια δεν εξαρτάται από την κατεύθυνση της ταχύτητας, ώστε ενώ αυτή εμφανίζεται σε μια περίοδο σε δύο αντίθετες κατευθύνσεις, η ενέργεια παίρνει δύο φορές την ίδια τιμή.
Η ενέργεια της ταλάντωσης είναι ανάλογη του τετραγώνου του πλάτους, δηλαδή συνήθως ισχύει, όπου D η ονομαζόμενη σταθερά ταλάντωσης.
Η Δύναμη Επαναφοράς
Για να είναι μια δύναμη κατάλληλη να συντηρήσει μια ταλάντωση, θα πρέπει να τείνει να κρατήσει το σύστημα σε μια θέση ισορροπίας, οπότε θα πρέπει να είναι αντίθετη προς την απομάκρυνση από την θέση αυτή και όσο αυξάνεται η απομάκρυνση, τόσο να αυξάνεται και το μέτρο της δύναμης. Τέτοια χαρακτηριστικά διαθέτει η δύναμη ενός ελατηρίου: F(x)=-kx, η οποία, σε συνδυασμό με τον νόμο του Νεύτωνα για την κίνηση δίνει:
όπου.
Σε οποιοδήποτε μηχανικό σύστημα καταφέρουμε να γράψουμε την δύναμη επαναφοράς στη μορφή F(x) = -Dx, τότε αυτό το σύστημα εκτελεί απλή αρμονική ταλάντωση με κυκλική συχνότητα.
Δονήσεις
Εν προκειμένω και με τον όρο δονήσεις χαρακτηρίζονται οι γρήγορες ταλαντώσεις μικρού όμως πλάτους.
Για παράδειγμα δονήσεις εκτελεί μια τεντωμένη χορδή όταν αφήνεται ελεύθερη.
Απλά συστήματα
Το απλούστερο μηχανικό σύστημα ταλάντωσης είναι μια μάζα συνδεδεμένη σε ένα ιδανικό ελατήριο που δεν εφαρμόζει πάνω του καμιά άλλη δύναμη (εκτός της θέσης ισορροπίας, το σύστημα αυτό είναι ισοδύναμο με κάποιο που εφαρμόζει πάνω του μια σταθερή δύναμη, όπως η δύναμη βαρύτητας). Ένα τέτοιο σύστημα μπορεί να προσομοιωθεί με προσέγγιση στον αέρα ή πάνω στον πάγο. Το σύστημα είναι σε θέση ισορροπίας όταν το ελατήριο είναι στο φυσικό του μήκος. Αν το σύστημα απομακρυνθεί από την θέση ισορροπίας του (δηλαδή το ελατήριο τεντωθεί ή συσπειρωθεί), τότε δρα μια δύναμη επαναφοράς στη μάζα που τείνει να την επαναφέρει στη θέση ισορροπίας. Όμως, κινούμενη η μάζα πίσω στη θέση ισορροπίας αποκτά ορμή, η οποία την κάνει να συνεχίσει να κινείται και πέρα από τη θέση ισορροπίας, και έτσι εμφανίζεται μια νέα δύναμη επαναφοράς που τείνει να επαναφέρει τη μάζα στη θέση ισορροπίας.
Φθίνουσες και εξαναγκασμένες ταλαντώσεις
thumb|Γραφική παράσταση φθίνουσας ταλάντωσης.
Στα περισσότερα συστήματα, σύμφωνα με τον δεύτερο θερμοδυναμικό νόμο υπάρχει μια συνεχής και αναπόφευκτη μετατροπή ενέργειας που απελευθερώνεται ως θερμότητα στο περιβάλλον. Ως εκ τούτου, όλες οι ταλαντώσεις τείνουν να φθίνουν με την πάροδο του χρόνου (φθίνουσες ταλαντώσεις), εκτός αν υπάρχει μια πηγή που προσφέρει ενέργεια στο σύστημα σε αξιοποιήσιμη μορφή. Επίσης σε ένα ταλαντούμενο σύστημα μπορεί να εφαρμόζει μια εξωτερική δύναμη (συχνά ημιτονοειδής), όπως όταν ένα σύστημα πηνίου-πυκνωτή συνδεθεί με μια εξωτερική πηγή εναλλασσόμενου ρεύματος. Οι ταλαντώσεις αυτές ονομάζονται εξαναγκασμένες.
Σύζευξη ταλαντώσεων
Ο αρμονικός ταλαντωτής και τα συστήματα τα οποία περιγράφει έχουν έναν απλό βαθμό ελευθερίας. Πιο πολύπλοκα συστήματα έχουν περισσότερους βαθμούς ελευθερίας, για παράδειγμα δύο μάζες και τρία ελατήρια (με κάθε μάζα πακτωμένη σε σταθερά σημεία και συνδεδεμένες μεταξύ τους). Σε τέτοιες περιπτώσεις, η συμπεριφορά κάθε μεταβλητής επηρεάζει τη συμπεριφορά της άλλης. Αυτό οδηγεί σε μια σύζευξη των ταλαντώσεων και των βαθμών ελευθερίας κάθε μίας.
Υπό κατάλληλες αρχικές συνθήκες ένα σύνθετο σύστημα ενδέχεται να ταλαντώνεται χωρίς να συμβαίνει σύζευξη των ταλαντώσεων. Σε αυτές τις περιπτώσεις μιλάμε για κανονικό τρόπο ταλάντωσης. Για παράδειγμα, δύο ίσες μάζες και τρία όμοια ελατήρια συνδεδεμένα στο φυσικό τους μήκος με τις μάζες διαδοχικά, ενώ οι ταλαντώσεις είναι γενικά συζευγμένες, αν τα δύο σώματα ταλαντώνονται σε φάση ή με διαφορά φάσης \pi, τότε οι ταλαντώσεις είναι ισοδύναμες με ταλαντώσεις ανεξάρτητων συστημάτων (αν και διαφορετικών από τα αρχικά), χωρίς να επηρεάζουν η μία την άλλη. Η συχνότητα ταλάντωσης είναι διαφορετική στις δύο περιπτώσεις.
Δείτε επίσης
Κατηγορία:Φαινόμενα  Κατηγορία:Κινηματικές ιδιότητες
Πόλωση
thumb|Κυκλικά πολωμένο κύμα που αναλύεται σχηματικά σε δύο συνιστώσες.
…………………Θεωρημα Fermat:……………………………………… Μια συνάρτηση ορισμένη σε διάστημα Δ και χο εσωτερικό σημείο της. Τότε αν παρουσιάζει τοπικό ακρότατο στο σημείο χο και είναι παραγωγισιμη όλη σε αυτό τότε : f’(xo)=0
Ο ο όρος πόλωση αποτελεί μια συνοπτική ονομασία φαινομένων που λ με τον προσανατολισμό κυμάτων κυρίως εγκάρσιων ηλεκτρομαγνητικών ως προς τον άξονα διάδοσής τους. Η πόλωση αποτελεί αντικείμενο μελέτης πολλών επιστημών και εφαρμογών όπου και φέρεται με αντίστοιχες ονομασίες ερευνητικού πεδίο ορισμού
Γενικά
Το φως είναι ηλεκτρομαγνητικό κύμα, περιγράφεται από ηλεκτρικό και μαγνητικό πεδίο. Σε αυτό το κύμα σε κάθε ακτίνα (σε ένα φωτόνιο) η ένταση του ηλεκτρικού πεδίου ταλαντώνεται σε ένα συγκεκριμένο επίπεδο, στο οποίο ανήκει η ευθύγραμμη πορεία του φωτός. Πόλωση του φωτός ονομάζεται το φαινόμενο κατά το οποίο το επίπεδο ταλάντωσης του ηλεκτρικού πεδίου του φωτός είναι το ίδιο για όλα τα φωτόνια. Αυτό το φως ονομάζεται πολωμένο.
Γενικά σε μία ακτίνα φωτός, το επίπεδο ταλάντωσης είναι τυχαίο, για την ακρίβεια αποτελείται από πολλές ακτίνες διαφορετικού επιπέδου ταλάντωσης. Το τυχαίο φως θεωρείται μη πολωμένο και ότι αποτελείται από πολωμένες ακτίνες φωτός ομοιόμορφα κατανεμημένες προς όλες τις γωνίες (επίπεδα πόλωσης).
Στην καθημερινότητα συναντάμε συχνά πόλωση μεγαλομορίων. Οι οθόνες στα κομπιουτεράκια τσέπης και τα ηλεκτρονικά ρολογια έχουν μικρές κυψέλες γεμάτες με πολικά μεγαλομόρια. Στα άκρα προσανατολίζονται και πολώνουν το φως. Η επάνω πλάκα είναι πολωτική με γωνία 90 μοίρες. Η γραμμή που φορτίζεται και πολώνεται φαίνεται μαύρη κάτω από το εξωτερικό τζάμι της οθόνης. Με αυτό το σύστημα γίνονται και τα τζάμια σκούρα όπως για παράδειγμα τα καινούρια πολωτικά γυαλιά (polarized). Η πόλωση του φωτός μπορεί να διακριθεί σε μερική και ολική ή γραμμική. Μερικώς πολωμένο φως παράγεται όταν τα επίπεδα ταλάντωσης του ηλεκτρικού πεδίου είναι περισσότερα από ένα ενώ ολικά πολωμένο φως παράγεται όταν το επίπεδο ταλάντωσης του ηλεκτρικού πεδίου είναι ένα.
Πόλωση του φωτός
Η πόλωση του φωτός μπορεί να γίνει με:
Φυσική πόλωση
thumb|right|300px|Μη πολωμένο φως προσπίπτει σε διαχωριστική επιφάνεια δύο υλικών. Η ανακλώμενη και διαθλώμενη ακτίνα είναι ελαφρά πολωμένες. Όταν το φως προσπίπτει σε μία υλική επιφάνεια, ένα μέρος του διεισδύει στο σώμα (διάθλαση) και ένα άλλο μέρος ανακλάται. Υπάρχει και μια συνήθως αμελητέα ποσότητα του φωτός η οποία απορροφάται από το σώμα (θέρμανση) ή διαχέεται (διάχυση) ή σκεδάζεται (σκέδαση) και άλλα. Το ανακλώμενο φως πολώνεται ελαφρά με επίπεδο πόλωσης το ίδιο με το υλικό επίπεδο, ενώ το διαθλώμενο πολώνεται προς το κάθετο στην επιφάνεια επίπεδο. Όταν η γωνία πρόσπτωσης είναι 0° ή περίπου 90° το ανακλώμενο φως δεν είναι πολωμένο και μόνο στις ενδιάμεσες γωνίες το ανακλώμενο φως είναι ελαφρά πολωμένο. Η πόλωση μεγιστοποιείται όταν αντανακλάται περίπου σε γωνία 56° σε σχέση με τον ορίζοντα (ονομάζεται γωνία πρόσπτωσης Μπρούστερ ή γωνία ολικής πόλωσης του φωτός). Τότε η ανακλώμενη ακτίνα είναι κάθετη στην διαθλώμενη ακτίνα.
Πόλωση από σκέδαση
thumb|left|120px Παράδειγμα πόλωσης από σκέδαση έχουμε στο ορατό φως το οποίο προσπίπτει στα μόρια του αέρα, απορροφάται και επανεκπέμπεται σε όλες τις κατευθύνσεις χωρίς να αλλάζουν οι συχνότητες των επιμέρους ακτίνων του. Την πόλωση του φωτός από τον ουρανό την χρησιμοποιούν οι μέλισσες για πλοήγηση ).
Στην πόλωση από σκέδαση οφείλεται ότι ο αίθριος ουρανός (ατμόσφαιρα), έχει κατά την ημέρα παντού το μπλε χρώμα το οποίο διαχέεται και δεν είναι σκοτεινός-σκούρος με πηγή φωτός μόνο τον ήλιο.
Γεώργιος Καραγκούνης
Ο Γεώργιος Καραγκούνης (1904 - 1990) υπήρξε Έλληνας χημικός, καθηγητής Πανεπιστημίου τον 20ό αιώνα.
Πόλωση
Πολωτικό φίλτρο
right|thumb|300px|Περιστροφής δακτυλιδιού φωτογραφικού φίλτρου πόλωσης μπροστά σε μια οθόνη υγρών κρυστάλλων (LCD). Όταν στα δύο φίλτρα συμπίπτουν τα επίπεδα (έχουν διαφορά γωνίας 0°) το πολωμένο φως διέρχεται αφιλτράριστο. Όταν τα δύο φίλτρα έχουν διαφορά γωνίας 90° το πολωμένο φως έχουμε ανακοπή του πολωμένου φωτός. Η πόλωση του φωτός μπορεί να γίνει με έναν πολωτή ο οποίος περιέχει ένα πολωτικό φίλτρο. Όταν το φως προσπέσει σε ένα πολωτικό φίλτρο θα εξέλθει γραμμικά πολωμένο με επίπεδο ταλάντωσης καθορισμένο από το υλικό του φίλτρου (γραμμικά πολωμένο παράλληλα στο επίπεδο πόλωσης του πλακιδίου (υλικό φίλτρου)). Ένας πολωτής επιτρέπει την πλήρη διέλευση όλων των κυμάτων φωτός που είναι πολωμένα στο ίδιο επίπεδο με το υλικό του πολωτικού φίλτρου και ανακόπτει όλα τα κύματα που είναι πολωμένα κάθετα στο επίπεδο του υλικού του πολωτικού φίλτρου.
Γεώργιος Καραγκούνης
Βιογραφικά στοιχεία
Γεννήθηκε στα Τρίκαλα. Πήγε γυμνάσιο στην Αθήνα και στη συνέχεια σπούδασε στο Πανεπιστήμιο του Γκέτιγκεν και σε αυτό του Φράιμπουργκ, από όπου και αποφοίτησε με διδακτορικό δίπλωμα της Χημείας. Συνέχισε με υποτροφία στο Πανεπιστήμιο του Μονάχου και στο Πανεπιστήμιο του Λονδίνου.
Πόλωση
Πολωτικό φίλτρο
Χρησιμοποιώντας 2 πολωτικά φίλτρα και περιστρέφοντας το ένα από τα δύο ώστε το επίπεδο του ενός να είναι σε γωνία 90° από του άλλου μπορούμε να επιτύχουμε ανακοπή του πολωμένου φωτός. Όταν τα επίπεδα των δύο πολωτών είναι 0° (δηλαδή συμπίπτει το επίπεδο) το πολωμένο φως διέρχεται αφιλτράριστο. Όταν τα δύο φίλτρα έχουν γωνία ενδιάμεση 0° - 90° το πολωμένο φως διέρχεται μερικώς.
Το πολωτικό φίλτρο βρίσκει εφαρμογές στην κατασκευή των παρμπρίζ αλλά και των κρυστάλλων που καλύπτουν τα φώτα των αυτοκινήτων. Το κρύσταλλο των φώτων μαζί με το παρμπρίζ λειτουργούν ως πολωτικά φίλτρα ρυθμισμένα με τέτοιο τρόπο ώστε να αποκόβεται το πολωμένο φως και να αποφεύγεται η ενόχληση των φώτων στους οδηγούς. Πολωτικά φίλτρα χρησιμοποιούνται και στην φωτογραφία, προκειμένου να βγει πιο σκούρο το μπλε χρώμα του ουρανού ή να μειωθούν οι αντανακλάσεις από επιφάνειες όπως το γυαλί και το νερό.
Γεώργιος Καραγκούνης
Βιογραφικά στοιχεία
Επέστρεψε στην Αθήνα και εκλέχθηκε έκτακτος καθηγητής της έκτακτης αυτοτελούς έδρας της Φυσικοχημείας στο Πανεπιστήμιο της Αθήνας. Το 1937 έγινε τακτικός καθηγητής.
Πόλωση
Εξωτερικοί σύνδεσμοι
Κατηγορία:Ηλεκτρομαγνητική ακτινοβολία  Κατηγορία:Κεραίες
Γεώργιος Καραγκούνης
Βιογραφικά στοιχεία
Ήταν μέλος της Ακαδημίας των Αθηνών.
Πηγές
Κατηγορία:Έλληνες χημικοί Κατηγορία:Έλληνες πανεπιστημιακοί Κατηγορία:Μέλη της Ακαδημίας Αθηνών
Γεώργιος Πανταζής (ακαδημαϊκός)
Ο Γεώργιος Πανταζής (1906 - 1973) υπήρξε Έλληνας φυσικομαθηματικός και καθηγητής πανεπιστημίου.
Βιογραφικά στοιχεία
Γεννήθηκε το 1906 στην Μυτιλήνη, όπου ολοκλήρωσε τη βασική του εκπαίδευση. Η καταγωγή του ήταν από τον Πολιχνίτο. Άρχισε να σπουδάζει ιατρική στο Πανεπιστήμιο της Λειψίας και to 1924 επέστρεψε στην Αθήνα, όπου αποφοίτησε με πτυχίο από το Πανεπιστήμιο το 1927. Ξαναπήγε στο εξωτερικό για να σπουδάσει με υποτροφία του κληροδοτήματος Σταθάτου. Αποφοίτησε στο Πανεπιστήμιο του Μονάχου με πτυχίο διδάκτορος των Φυσικών Επιστημών με κύριο μάθημα την Ζωολογία. Κατά τη διάρκεια των σπουδών του εργάστηκε ως εργαστηριακός βοηθός καθηγητών του Πανεπιστημίου και μετά την αποφοίτηση του, εργάστηκε στον Ζωολογικό Κήπο της Νάπολης στην Ιταλία. Δίδαξε στο Πανεπιστήμιο του Παρισιού (Σορβόννη) και εργάστηκε στο Ινστιτούτο Εξέλιξης Οργανισμών, στο Ινστιτούτο Ρόκφελερ, στην Υγειονομική Σχολή Αθηνών και στο Σταθμό Αντιμετώπισης Ελονοσίας στα Γιαννιτσά. Κατά τη διάρκεια του Ελληνοϊταλικού πολέμου 1940-1941 υπηρέτησε στο Κιλκίς ως ανθυπίατρος.
Το 1933 διορίστηκε έκτακτος και το 1937 τακτικός καθηγητής Ζωολογίας στο Πανεπιστήμιο Αθηνών. Δίδαξε Ζωολογία στη Φυσικομαθηματική και την Ιατρική Σχολή. Διηύθυνε και οργάνωσε το Ζωολογικό Μουσείο και το Εργαστήριο Ζωολογίας του Πανεπιστημίου. Το 1958 εξελέγη καθηγητής Βιολογίας και δίδαξε γενική βιολογία. Διετέλεσε τρεις φορές (1942-1944, 1958-1959 και 1967-1968) κοσμήτορας της Σχολής Θετικών Επιστημών και το ακαδημαϊκό έτος 1969-1970 πρύτανης του Πανεπιστημίου Αθηνών. Κατά τη διάρκεια αυτής της θητείας του συνέβαλε στην ίδρυση των Βιολογικών Τμημάτων του Πανεπιστημίου Αθηνών και Πατρών, ενώ ο ίδιος πραγματοποιούσε διαλέξεις βιολογίας στο εκτός πανεπιστημίου κοινό.
Ήταν ανάμεσα στους ιδρυτές του Ερευνητικού Κέντρου «Δημόκριτος», της Ελληνικής Βιολογικής Εταιρείας (1955) και του Ινστιτούτου Ωκεανογραφικών Μελετών. Από το 1955 έως το 1965 ήταν αντιπρόεδρος της Ελληνικής Επιτροπής Ατομικής Ενέργειας. Ακόμη ήταν μέλος του διοικητικού συμβουλίου του Ιδρύματος Φλέμινγκ και του Σισμανόγλειου Νοσοκομείου. Το 1970 εξελέγη μέλος της Ακαδημίας Αθηνών.